Агенцијата за заштита на правото на слободен пристап до информациите од јавен карактер, врз основа на член 106 став 2 и став 3 од Законот за општата управна постапка (“Службен весник на Република Македонија“ бр.124/2015), а согласно член 27 и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019), и согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20) постапувајќи по Жалба изјавена од Здружението на граѓани Балканска истражувачка репортерска мрежа Скопје, преку полномошник Јасмина Јакимова Цветковска, поднесена против Агенција за управување со одземен имот, по предметот Барање за пристап до информации од јавен карактер, на 13.02.2024 година, го донесе следното

 **Р Е Ш Е Н И Е**

**СЕ ЗАПИРА** постапката по Жалбата изјавена од Здружението на граѓани Балканска истражувачка репортерска мрежа Скопје, преку полномошник Јасмина Јакимова Цветковска, поднесена против Агенцијата за управување со одземен имот, заведена во Агенцијата под бр.08-20 на 06.02.2024 година, по предметот Барање за пристап до информации од јавен карактер, **поради тоа што Жалбата се смета за повлечена**.

 **О Б Р А З Л О Ж Е Н И Е**

Здружението на граѓани Балканска истражувачка репортерска мрежа Скопје, преку полномошник Јасмина Јакимова Цветковска, како што е наведено во Жалбата на 01.12.2023 година, преку електронска пошта поднело Барање за пристап до информации од јавен карактер до Основен суд Гостивар, со кое побарала по е-маил да и се достави електронски запис од следната информација:

„Копија од записник од јавното наддавање за оглас бр.12/2023, за извршена продажба на недвижности на јавно наддавање за заклучоците бр.08-4134/1 (за реден бр.1), 08-4135/1 (за реден бр.2), 08-4136/1 (за реден бр.3), и 08-4137/1 (за реден бр.4), од 07.11.2023 год.“.

Имателот на информации по ова Барање не одговорил во законски предвидениот рок, по што Барателот на информации достави Жалба до Агенцијата, заведена под бр.08-20 на 06.02.2024 година.

Агенција, преку е-маил заведен под бр.08-20 од 06.02.2024 година, ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

Имателот на информации на 12.02.2024 година, преку е-маил со допис заведен под бр.08-20 ја извести Агенцијата дека Агенцијата за управување со одземен имот ја доставила бараната информација до барателот.

Барателот на информации на 13.02.2024 година до Агенцијата достави е-маил заведен под бр.08-20, со кој ја извести Агенцијата дека го добил одговорот на Барањето.

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалбата, поради тоа што Барателот истата ја повлекол пред донесување на управен акт од второстепениот орган.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

 **Директор,**

 **Пламенка Бојчева**